Gebruik asseblief die volgende nood nommers wat 24/7 hulp sal verleen gedurende die periode wat ons gesluit sal wees. Stoor jou polisnommer, maatskappy waar verseker en die toepaslike noodnommer op jou selfoon om te gebruik wanneer nodig! As jy nie die inligting het of kan opspoor nie, bel asseblief voor die 23ste Desember vir Chantal by ons kantore: 012 345 1448/5105 om die inligting aan jou te voorsien. Die inligting verskyn ook op jou polisskedule of in briewe wat ons na julle uitgestuur het in die verlede of op jou Versekeraar se webblad wat jy kan “Google”:
Indien jy in ‘n ongeluk betrokke raak en insleep dienste benodig, bel asseblief jou 24/7 noodnommer. Moet nie die eerste en beste insleepdiens wat by die toneel opdaag gebruik nie aangesien dit mag versoorsaak dat daar ‘n tekort ontstaan wat jy sal moet inbetaal omdat jy nie jou Versekeraar se gekontrakteerde insleepdienste gebruik het nie. Insleepkoste en Stoorkostes het ons die afgelope maande gesien kan R12, 000 oorskry vir net ‘n paar dae aangesien die insleepdiens hulle eie verskaffers gebruik waarmee jou Versekeraar geen ooreenkoms het nie. Hulle vra dan belaglike stoor fooie en weier om die voertuig vry te stel alvorens dit betaal word. Die meeste Versekeraars bied ook insleepdienste vir meganiese skade na die naaste hersteller maar die perk verskil van maatskappy tot maatskappy. Die Bystands diens van jou betrokke Versekeraar sal jou inlig wat die perk is en ook dit vir jou reël wanneer benodig..
Nota: Ons kalenders met fotos wat ons self geneem het die afgelope jaar in die Kruger Wildtuin en by die Victoria Valle in Zimbabwe sal binnekort gepos word. Laat weet indien jy nie jou almanak ontvang teen die middel tot einde Desember nie. Ons lewer af aan groter kliënte vir die gebruik van julle personeel ook.